અા વર્ષે અમદાવાદમાંથી કુલ ૧.૨૫ લાખ જેટલા વિદ્યાર્થીઅો ધો. ૧૦ અને ૧૨ની પરીક્ષા અાપશે. જેમાં ૩૧ વિદ્યાર્થી કેદી છે. સાબરમતી સેન્ટ્રલ જેલમાં બંધ કાચાં અને પાકાં કામનાં કેદીઅોમાંથી નવ કેદીઅો ધો. ૧૨ની અને ૨૨ કેદીઅો ધો. ૧૦ની પરીક્ષા અાપશે. દર વર્ષે જે કેદીને બોર્ડની પરીક્ષા અાપવાની હોય તે કેદી દ્વારા બોર્ડનું ફોર્મ ભરી અને જે તે કેન્દ્રમાં નંબર અાવે તે કેન્દ્રમાં પરીક્ષા અાપવા જવું પડતું હતું. કેદી પરીક્ષા અાપવા કેન્દ્ર પર જાય ત્યારે તેની સાથેે પોલીસ જાપ્તો ફાળવવો પડતો હતો. પોલીસ સ્ટાફની અછતમાં અા રીતે કેદીની પરીક્ષાને કારણે જાપ્તો ફાળવવો હોઈ જેલ સત્તાધીશો દ્વારા સાબરમતી સેન્ટ્રલ જેલમાં જ પરીક્ષા કેન્દ્ર ફાળવવા ગુજરાત માધ્યમિક અને ઉચ્ચતર માધ્યમિક શિક્ષણ બોર્ડમાં રજૂઅાત કરાઈ હતી. જેથી અા વર્ષે બોર્ડ દ્વારા પરીક્ષા કેન્દ્ર સાબરમતી સેન્ટ્રલ જેલમાં જ ફાળવવામાં અાવ્યું છે.